Nóg twee aanklagte teen Breytenbach | Maroela Media
Bykomende aanklagte van meineed en bedrog is Woensdag teen DA-LP Glynnis Breytenbach gebring toe sy vlugtig in die Pretoriase landdroshof verskyn het op aanklagte van dwarsboming van die gereg en oortreding van die Wet op die Nasionale Vervolgingsgesag.
Die nasionale vervolgingsgesag (NVG) beskuldig Breytenbach, wat tans op borgtog van R10 000 uit is, daarvan dat sy bewyse van haar skootrekenaar gevee het toe daar 'n interne ondersoek teen haar aan die gang was. Breytenbach is 'n voormalige aanklaer van die NVG.
Die saak is tot 8 April uitgestel.
Breytenbach is destyds uit die NVG geskors terwyl aanklagte van beweerde wangedrag teen haar ondersoek is. Sy is in 2013 vrygespreek van die 15 aanklagte teen haar, maar die NVG het haar uit haar pos as streekshoof van die eenheid vir gespesialiseerde kommersiële misdade geskuif. Sy het kort daarna bedank en die DA se woordvoerder van justisie geword.
Sy het nog altyd volgehou dat haar skorsing by die NVG verband gehou het met haar besluit om bedrog en korrupsieaanklagte teen die polisie se geskorste misdaadintelligensiehoof, Richard Mdluli, te ondersoek.
Ten tyde van Breytenbach se bedanking is 'n verslag, waarin sy van bedrog en korrupsie beskuldig word, aan Mxolisi Nzaxana, die nasionale direkteur van openbare vervolging, oorhandig. Volgens die verslag het Breytenbach geld van aanklaers in die sake wat sy hanteer het, ontvang en geleen.
Die DA het vroeër gesê die aanklagte teen Breytenbach is polities gemotiveer.
Gauteng glynnis breytenbach NVG Pretoria
Hoe wens ek nie dat Adv Glynnis Breytenbach hierdie sin kon lees nie: Hierdie is 'n heksejag, niks minder en niks meer nie en sy slaan die spyker op die kop wanneer sy se dat dit is oor sy Richard Mdluli aangevat het. Zupta en sy gespuis kan dit nie verdra as daar iemand is wat bekwaam is en hul werk reg en goed doen nie, vandaar die heksejag, net soos met ons agbare Minister van Finansies
Hierdie vrou word so gejag. Hierdie mense hoop die hele tyd sy doen iets verkeerd sodat daar drama rondom dit kan wees. Sterkte, hoop jou vel is baie dik want hierdie mense gaan jou jag tot jy nie meer kan nie.
Glynnis hoekom maak jy nie n lawaai nie?
Nee wat Glynnis is van die ou skool. Sy kan hulle hanteer.
Ons weet wie agter die klagtes sit
Zumpie se aanstellings by NPA maar hulle dag is op pad. Adv Glynnis gaan haar nie laat onder kry deur die kabouters nie